Φελίπε Μάσα

Πρώτα χρόνια

Ο Μάσα είναι  Ιταλο-Βραζιλιάνος οδηγός της Φόρμουλα 1. Ο παππούς του καταγόταν από την Ιταλία, ο ίδιος γεννήθηκε στο Σάο Πάολο. Σαν γνήσιος βραζιλιάνος αγάπησε την Φόρμουλα από τον Άιρτον Σένα και το Βραζιλιάνικο  grand prix. Στα 8 του χρόνια πήρε μέρος στο πρωτάθλημα Καρτ και τερμάτισε 4ος. Τα επόμενα επτά χρόνια συμμετείχε τόσο στο εγχώριο όσο και σε διεθνή πρωταθλήματα καρτ. Το 1998 πήρε μέρος στο πρωτάθλημα Formula Chevrolet και τερμάτισε πέμπτος, ενώ στο βραζιλιάνικο πρωτάθλημα την πρώτη του χρονιά κερδίζοντας 3 από τους 10 αγώνες και τερμάτισε πρώτος. Το 2000 πήρε την μεγάλη απόφαση να αφήσει την Λατινική Αμερική για την Ευρώπη και την Ιταλία. Έτσι, πήρε μέρος στο Ευρωπαϊκό και Ιταλικό  πρωτάθλημα Formula Renault. Ακόμα πήρε μέρος στην Formula 3 και στην ευρωπαϊκή Formula 3000 όπου κέρδισε τους 6 από τους 8 αγώνες και κατέκτησε το πρωτάθλημα.

Ζάουμπερ (2002, 2004-2005)

Το 2002 ο Μάσα σαν πρωτοεμφανιζόμενος με την ομάδα της Ζάουμπερ (Sauber) είχε συνάδελφο στην ίδια ομάδα τον Νικ Χάιντφελντ (Nick Heidfeld), τον οποίο είχε ξανασυναντήσει το 1999 στην F3000. Η πρώτη του χρονιά δεν ήταν ότι καλύτερο για τον Μάσα,  καθώς κατάφερε να πάρει μόνο 4 βαθμούς ενώ έκανε και πολλά οδηγικά σφάλματα. Η πλέον αξιόλογη προσπάθειά του ήταν στην πίστα της Καταλονίας στο Γκραν Πρι της Ισπανίας. Χαρακτηριστικό είναι ότι στον προτελευταίο αγώνα στις ΗΠΑ αντικαταστάθηκε από τον Φρέντζεν (Heinz-Harald Frentzen) αλλά επανήλθε στον τελευταίο αγώνα. Παρότι δεν είχε κάνει πολύ καλή αγωνιστική περίοδο με την Ζάουμπερ, έδειξε ότι έχει τα προσόντα να κάνει καριέρα ως οδηγός. Το 2003 μεταγράφεται στην Φερράρι σαν 3ος οδηγός. Το 2004 επιστρέφει ως δανεικός στην Ζάουμπερ συναποκομίζοντας 12 βαθμούς με καλύτερη θέση την τέταρτη στο Γκραν Πρι στο Βέλγιο. Συνάδελφός του εκείνη την περίοδο ήταν ο Τζαινκάρλο Φιζικέλα. Το 2005, που ήταν και η τελευταία του χρονιά στην Ζάουμπερ είχε συνάδελφο στη ομάδα του τον πρώην πρωταθλητή Ζακ Βιλνέβ και κατάφερε να πάρει 11 βαθμούς.

2006

Ο Μάσα είχε ένα καλό ξεκίνημα με την  Φερράρι, αφού κατετάγη δεύτερος στα δοκιμαστικά του πρώτου αγώνα της χρονιάς στο Μπαχρέιν και  από τη 21η θέση βρέθηκε στην 5η, στη Μαλαισία, κερδίζοντας τον συνάδελφο στην ομάδα Μίχαελ Σουμάχερ, ο οποίος ξεκίνησε από την 14η θέση. Διατήρησε τη φήμη του για το άγριο στυλ οδήγησης όταν στον αυστραλιανό αγώνα συνέτριψε την Φερράρι του αφού  συγκρούστηκε με τον Κλιν και τον Νίκο Ρόζμπεργκ στην πρώτη στροφή του αγώνα. Εντούτοις, ο Μάσα πέτυχε την πρώτη κατάταξη σε βάθρο της καριέρας του στο Νύρμπουργκρινγκ, τερματίζοντας τρίτος πίσω από τους Μίχαελ Σουμάχερ και Φερνάντο Αλόνσο. Έκανε επίσης τον ταχύτερο γύρο στη Βαρκελώνη το 2006. Ο Μάσα βρέθηκε στο βάθρο τέσσερις ακόμη φορές μέχρι να  τελειώσει η σεζόν το 2006: στις ΗΠΑ, στη Γαλλία και στη Γερμανία και πέτυχε την πρώτη του pole position στο τουρκικό Γκραν Πρι, στο Istanbul Park. Η θέση του στην Φερράρι εξασφαλίστηκε όταν, στις 10 Σεπτεμβρίου 2006, ο Μίχαελ Σουμάχερ ανήγγειλε ότι θα αποσυρόταν από τους αγώνες της Φόρμουλα 1 στο τέλος της περιόδου του 2006. Στις 22 Οκτωβρίου ο Μάσα κέρδισε το Γκραν Πρι της χώρας του  και έγινε ο πρώτος βραζιλιάνος οδηγός που κέρδισε στο Interlagos μετά από τον Άιρτον Σένα το 1993. Ο Βραζιλιάνος τελικά τερμάτισε τρίτος  με 80 βαθμούς, πίσω από τον Αλόνσο και τον συνάδελφό του του στην Φερράρι Μίχαελ Σουμάχερ.

2007

Ο Μάσα τερμάτισε σε πέντε περιπτώσεις στην πρώτη θέση και συνολικά πέτυχε τον ταχύτερο γύρο σε τέσσερα σιρκουί, κατά τη διάρκεια της δοκιμαστικής περιόδου του 2007. Εντούτοις, η σεζόν του 2007  άρχισε με προβλήματα. Στο αυστραλιανό Grand Prix, υπέστη ένα πρόβλημα στο κιβώτιο ταχυτήτων κατά τη διάρκεια των κατατακτήριων δοκιμών και απαίτησε μια αλλαγή κινητήρα. Ο Μάσα άρχισε τον αγώνα από τη 22η θέση λόγω αυτών των προβλημάτων με μια ποινή 10 θέσεων για την αλλαγή. Υιοθέτησε στρατηγική ενός pit stop και τερμάτισε στην έκτη θέση. Τα προβλήματα του συνεχίστηκαν στη Μαλαισία, όπου παρά την pole position, οι McLarens του Φερνάντο Αλόνσο και του Λιούις Χάμιλτον τον προσπέρασαν στην πρώτη στροφή. Ο Μάσα συνέχισε τον αγώνα προσπαθώντας να προσπεράσει τον Χάμιλτον, αλλά έχασε δύο ακόμα θέσεις, τερματίζοντας τελικά στην πέμπτη θέση. Εντούτοις, οι επιδόσεις του ήταν βελτιωμένες στη συνέχεια, δεδομένου ότι κέρδισε τους αγώνες του Μπαχρέιν και της Ισπανίας και τερμάτισε τρίτος στο Μονακό. Οι αγωνοδίκες στο Καναδικό Grand Prix απέκλεισαν τον Μάσσα, καθώς πέρασε την γραμμή των pit ενώ ήταν αναμμένο το κόκκινο φως , κάτι που απαγορεύεται. Μετά από αυτό, κέρδισε στην Τουρκία, και τερμάτισε μέσα στις τρεις πρώτες θέσεις στους έξι επόμενους αγώνες, πετυχαίνοντας μεταξύ άλλων μια δεύτερη θέση στη Βραζιλία. Ο Μάσσα ήταν πρώτος σε ένα μεγάλο μέρος του αγώνα στη Βραζιλία, μέχρι να αφήσει το προβάδισμα στο Κίμι Ράικονεν, που εξασφάλιζε κατά συνέπεια τον τίτλο του παγκόσμιου πρωταθλητή. Ο Μάσα κατετάγη συνολικά τέταρτος με 94 πόντους.
Τον Οκτώβριο του 2007, επέκτεινε το συμβόλαιό του με τη Φερράρι μέχρι το τέλος του 2010.

2008

Ο Μάσα είχε έναν άσχημο πρώτο αγώνα την τρίτη χρονιά του στη Φερράρι, όπου στον 26ο γύρο συγκρούστηκε με το Ντέιβιντ Κούλθαρντ και εγκατέλειψε τελικά λόγω κινητήρα. Τα πράγματα συνεχίστηκαν να είναι άσχημα και στη Μαλαισία, όπου ενώ κέρδισε την pole position, μισό δευτερόλεπτο μπροστά από τον Ράικονεν, αυτός τον πέρασε κατά την διάρκεια των pit stops στον 16ο γύρο και τελικά εγκατέλειψε στον 31ο γύρο, ενώ ήταν δεύτερος. Η απόδοσή του στους δύο πρώτους αγώνες, έκανε πολλούς να πιστέψουν πως είχε επιστρέψει στα οδηγικά λάθη που έκανε στην αρχή της καριέρας του και ότι δεν μπορούσε να κινηθεί άνετα χωρίς την βοήθεια του traction control.
Παρά το ότι πήγε στο Μπαχρέιν χωρίς βαθμό, κατάφερε να νικήσει στον αγώνα. Η συνέχεια ήταν το ίδιο καλή και στους επόμενους τρεις αγώνες. Στην Ισπανία τερμάτισε στη δεύτερη θέση, ενώ στη Τουρκία κατάφερε να βγει νικητής, ενώ στο Μονακό, παρά την pole position, τερμάτισε στη τρίτη θέση, πίσω από τους Χάμιλτον και Κούμπιτσα, χάνοντας την πρωτιά λόγω λανθασμένων επιλογών με τα pit stops.
Στον Καναδά τερμάτισε 6ος, αν και κατά τη διάρκεια του αγώνα είχε βρεθεί στη 17η θέση. Επανήλθε στις νίκες στη Γαλλία. Η νίκη του αυτή τον έφερε προσωρινά στη πρώτη θέση της κατάταξης οδηγών, κάτι που είχε να συμβεί με βραζιλιάνο οδηγό από την εποχή του Άιρτον Σένα και συγκεκριμένα από το 1993.
Στο Σίλβερστον τερμάτισε στη 13η θέση, και ενώ κατάφερε να τερματίσει 3ος στη Γερμανία, στην Ουγγαρία ενω ήταν πρώτος,με 3 γύρους για το τέλος,ο κινητήρας του παρέδωσε πνεύμα. Παρόλα αυτά, επέστρεψε στις νίκες στα δύο επόμενα γκραν πρι σε Βαλένθια και Βέλγιο, ενώ στην Ιταλία τερμάτισε 6ος.
Στο γκραν πρι της Σιγκαπούρης, κατά την διάρκεια του αγώνα, και ενώ ο Νέλσον Πικέ Τζούνιορ, είχε κάποιο ατύχημα, ο Μάσα είχε ένα ατύχημα κατά τη διάρκεια του ανεφοδιασμού που πραγματοποίησε. Το ηλεκτρονικό σύστημα που η Φερράρι χρησιμοποιούσε για να ειδοποιήσει τους οδηγούς της ότι ήταν έτοιμοι για να ξεκινήσουν, δεν λειτούργησε σωστά και ο Μάσα έφυγε ενώ η αντλία καυσίμων ήταν ακόμα κολλημένη πάνω στο ρεζερβουάρ. Ο Μάσα βρέθηκε τελευταίος και τελικά τερμάτισε στη 13η θέση. Ο Χάμιλτον βρισκόταν μπροστά του 7 βαθμούς.
Στην Ιαπωνία ο Μάσα τερμάτισε 7ος και στη Κίνα 2ος. Τα αποτελέσματα αυτά των έφερναν δεύτερο πίσω από τον Χάμιλτον κατά 7 βαθμούς, αλλά παρέμενε αισιόδοξος για τον τελευταίο αγώνα της χρονιάς στη Βραζιλία. Ο Μάσα πήρε την pole position, ο Ράικονεν ήταν 3ος και ο Χάμιλτον 4ος. Πριν τον αγώνα είχε πέσει βροχή και οι οδηγοί ξεκίνησαν με ενδιάμεσα ελαστικά. Κατά τον 10ο γύρο, ο Μάσα άλλαξε τα ελαστικά του βάζοντας αυτά για στεγνό οδόστρωμα, παραμένοντας πάντα πρώτος. Αν και έπιασε ξανά βροχή, ο Μάσα είχε φτάσει τη διαφορά στα 13 δευτερόλεπτα, εξασφαλίζοντας ξανά μία άνετη αλλαγή ελαστικών. Αντίθετα ο Χάμιλτον βρισκόταν μέχρι τη βροχή στην τέταρτη θέση. Ο Τίμο Γκλοκ αποφάσισε να παραμείνει με στεγνά ελαστικά, κάτι που τον έφερε στη τέταρτη θέση μπροστά από τον Χάμιλτον (5ος), μένοντας 3 γύροι για να ολοκληρωθεί ο αγώνας. Με την κατάταξη αυτή, ο Χάμιλτον στεφόταν παγκόσμιος πρωταθλητής. Τότε ο Χάμιλτον έκανε ένα λάθος και ο Σεμπάστιαν Φέτελ τον προσπέρασε. Με την 6η θέση του Χάμιλτον και την πρώτη του Μάσα, ο δεύτερος κατακτούσε το πρωτάθλημα. Ο Μάσα πέρασε τη γραμμή τερματισμού, ενώ ο Χάμιλτον βρισκόταν στην 6η θέση, πίσω από τον Γκλοκ που τον είχε περάσει ο Φέτελ, στη δεύτερη από το τέλος στροφή. Ο Γκλοκ αντιμετώπιζε προβλήματα λόγω των ελαστικών του και του βρεγμένου οδοστρώματος, και ο Χάμιλτον κατάφερε να τον περάσει, ανεβαίνοντας στη 5η θέση, κατακτώντας έτσι το πρωτάθλημα με έναν πόντο διαφορά από τον Μάσα, αν και είχε μία νίκη λιγότερη.

2009

Η Φερράρι αποφάσισε να χρησιμοποιήσει το σύστημα KERS από τον πρώτο αγώνα της χρονιάς. Στους 4 πρώτους αγώνες τα αποτελέσματα αποδείχτηκαν καταστροφικά για τη Φερράρι και τον Μάσα. Ο Μάσα εγκατέλειψε στην Αυστραλία και στη Κίνα, ενώ τερμάτισε 9ος σε Μαλαισία και 16ος στο Μπαχρέιν.
Στην κακή επίδοσή του ευθύνεται και η ομάδα του, καθώς πολλές επιλογές της ήταν καταστροφικές για τους οδηγούς της.
Τους πρώτους βαθμούς της χρονιάς τους πήρε στην Ισπανία όπου τερμάτισε 6ος, και κατά τον οποίο αγώνα η Φερράρι είχε παρουσιάσει μία βελτιωμένη έκδοση. Σιγά σιγά οι επιδόσεις τόσο της Φερράρι όσο και του Μάσα άρχισαν να ανεβαίνουν φτάνοντας στο γκραν πρι Γερμανίας όπου τερμάτισε στη 3η θέση, ενώ συνολικά βρισκόταν στη 5η θέση στο πρωτάθλημα κατασκευαστών.
Κατά τη διάρκεια των κατατακτήριων δοκιμών του Ουγγρικού γκραν πρι (25 Ιουλίου), και ενώ βρισκόταν σε έναν γρήγορο γύρο, ένα ελατήριο της ανάρτησης το οποίο ξεκόλλησε από το προπορευόμενο μονοθέσιο του Ρούμπενς Μπαρικέλο τον βρήκε στο πρόσωπο. Ο Μάσα έχασε τις αισθήσεις του και το μονοθέσιό του συνέχισε ευθεία, πέφτοντας πάνω στα προστατευτικά ελαστικά. Ο Μάσα τραυματίστηκε σοβαρά και μεταφέρθηκε αρχικά στο ιατρικό κέντρο της πίστας και αργότερα με ελικόπτερο στο τοπικό στρατιωτικό νοσοκομείο «ΑΕΚ». Σύμφωνα με την πρώτη ανακοίνωση της Φερράρι υπέστη κρανιοεγκεφαλική κάκωση και διάσειση, μαζί με ένα κόψιμο στο μέτωπό του. Του έγινε επέμβαση και έπειτα μπήκε στην εντατική μονάδα θεραπείας, ενώ από το νοσοκομείο έγινε γνωστό ότι η κατάστασή του ήταν αρχικά κρίσιμη. Σύμφωνα με τις αρχές της Ουγγαρίας, η κατάστασή του στη συνέχεια σταθεροποιήθηκε και σύντομα παρουσίασε βελτίωση, ενώ λίγες μέρες αργότερα βγήκε από την εντατική. Το ατύχημά του, πάντως, δεν του επέτρεψε να συνεχίσει την χρονιά και τη θέση του πήρε ο δοκιμαστής της Φερράρι, Λούκα Μπαντοέρ, ενώ ο Μίχαελ Σουμάχερ που αρχικά είχε δηλώσει ότι θα τον αντικαταστήσει, αναγκάστηκε να αλλάξει γνώμη λόγω ενός επίμονου τραυματισμού στο λαιμό. Μετά το Γκραν Πρι Βελγίου, η Φερράρι ανακοίνωσε ότι, στη θέση του Μπαντοέρ που δεν εντυπωσίασε με τις επιδόσεις του, αντικαταστάτης του Μάσα μέχρι το τέλος της σεζόν είναι ο Τζιανκάρλο Φιζικέλα.

2010

Εχοντας μείνει εκτός δράσης λόγω του τραυματισμου του,ο Μασα σιγα σιγα επανήλθε σε αγωνιστικους ρυθμούς.Εχοντας εναν νεο teammate,τον Φερναντο Αλονσο,και σε συνδυασμό με τις σημαντικές αλλαγές στους κανονισμούς,η χρονιά αναμενόταν δύσκολη.Στον πρώτο αγώνα μετά το ατύχημα,ο Μασα ξεκίνησε και τερμάτισε στην δεύτερη θεση.Στα μεσα της σεζον,η χρονιά του Μασα χαρακτηρίστικε απο σκαμπανεβάσματα,κυρίως λογω κάποιων άτυχων περιστατικων.Στo Γερμανικό gp,ανήμερα της συμπληρωσης ενος χρόνου απο το σφοδρό του ατύχημα,ο Μασα ειχε το προβάδισμα του αγωνα.Ο Αλονσο,ο οποιος ηταν 31 πόντους μπροστά απο τον Μασα,προσπάθησε,ανεπιτυχώς,να περασει τον Βραζιλιάνο.Ωσπου στον γύρο 49,ο αρχιμηχανικός αγώνα του Μασα,ο Ρομπ Σμεντλει,ειπε στον Μασα" OK, so, Fernando (Alonso) is faster than you. Can you confirm you understood that message?".Στον αμέσως επόμενο γύρο,ο Μασα επιβράδυνε μετα την έξοδο της στροφής 6,και έδωσε το προβάδισμα στον Αλονσο.Με τα team order να απαγορεύονται,η Ferrari δέχθηκε πρόστιμο 100.000$.Η σεζόν του Μασα τελειωσε με αλλες 2 παρουσίες στο βαθρο,τερματίζοντας στην εκτη θεση,με 144 βαθμούς.

2011

Το 2011 ήταν μια άσχημη χρόνια για τον Μασα.Η μέτρια απόδοση του,σε συνδυασμό με τις δυσκολίες που αντιμετώπιζε με τα ελαστικά του νέου προμηθευτή της f1,της Pirelli,καθώς και οι συγκρούσεις με τον Λιούις Χάμιλτον,καθόρισαν σε μεγάλο βαθμό τις εμφανίσεις του.Η χρονιά ξεκίνησε με κάποια μέτρια αποτελέσματα,σαν αποτέλεσμα και του κακού μονοθεσιου της Ferrari.Στο grand prix του Μονακό,ο Μάσα συγκρούστηκε με τον Λιούις Χάμιλτον.Ο Χάμιλτον,στην προσπάθεια του να περάσει τον Μάσα στην στροφή του Λέοντα,χτύπησε στο πλάι τον Βραζιλιάνο.Οι δύο τους συνέχισαν τις μικροεπαφες,μέχρι ο Μάσα να χάσει τον έλεγχο του μονοθεσιου,στην έξοδο του τούνελ.Οι αγωνοδικες τιμώρησαν τον Χάμιλτον με ποινή διέλευσης από τα πιτ.Όσο πέρναγαν οι αγώνες και η Ferrari βελτιωνοταν,οι επιδόσεις του Μάσα βελτιώνονταν επίσης.Οι αγώνες της Σιγκαπούρης και της  Ινδίας ήταν δύο αγώνες όπου ήρθε σε επαφή με τον Λιούις Χάμιλτον.Στην Σιγκαπούρη,ο Χάμιλτον χτύπησε από πίσω τον Μάσα,προκαλώντας κλαταρισμα στον Μάσα,και σπασμένη εμπρός πτέρυγα στον ίδιο.Οι κριτές επέβαλαν στον Χάμιλτον για αυτή του την πραξη,ποινή διέλευσης από τα πιτ.Μετά το τέλος του αγώνα,στις συνεντεύξεις με τους δημοσιογράφους,ο Μάσα πλησίασε τον Χάμιλτον και του είπε ειρωνικά "good job bro,good job",χωρίς όμως να επεκταθούν περαιτέρω.Στην Ινδία,οι δύο τους συγκρούστηκαν ξανά.Αυτή την φορά,οι κριτές έκριναν υπαίτιο τον Βραζιλιάνο και του έδωσαν ποινή διέλευσης από τα πιτ. Στον τελευταίο αγώνα της χρονιάς,στην Βραζιλία,ο Μάσα γιόρτασε την συμπλήρωση 100 αγώνων με την Ferrari,ενώ παράλληλα έληξε και την κόντρα του με τον Χάμιλτον.

2012

Το πιο ανταγωνιστικό πρωτάθλημα των τελευταίων χρόνων δεν ξεκίνησε καλα για τον Μάσα.Το μονοθέσιο της Ferrari ηταν ,ξανα,μέτριο και ο Μάσα δυσκολεύτηκε παρά πολύ στους πρώτους 5 αγώνες.Στην πρεμιέρα του πρωταθλήματος,στην Αυστραλία,συγκρούστηκε με τον συμπατριώτη του,τον Μπρουνο Σεννα και εγκατέλειψε.Στην Μαλαισία,δεν μπόρεσε να εκμεταλλευτεί τις μεταβαλλόμενες καιρικές συνθήκες και τερμάτισε εκτός της βαθμολογουμενης δεκάδας,ενώ ο teammate του κατάφερε να νικήσει τον αγώνα.Οι πρώτοι βαθμοί της χρονιάς ήρθαν με την ένατη θέση στο Μπαχρέιν.Ακολούθησε μια καλή εμφάνιση στο Μονακό,ενώ στην συνέχεια,στην Αγγλία,τερμάτισε στην τέταρτη θέση.Η διακοπή του πρωταθλήματος βρήκε τον Μάσα στην 14η θέση στην βαθμολογία,ενώ η θέση του στην Ferrari ήταν επισφαλής.Μετά το καλοκαιρινό διάλλειμα,ο Μάσα ανέβασε την απόδοσή του,με αποκορύφωμα την δεύτερη θέση στον αγώνα της Σουζουκα.Ήταν το πρώτο βάθρο του Μάσα μετά την Κορεα,το 2010.Η Ferrari και ο Μάσα ανανέωσαν το συμβόλαιο μέχρι και το 2013.Στους τελευταίους αγώνες,ο Μάσα ήταν διαρκώς γρηγορος,και στις περισσότερες περιπτώσεις ταχύτερος από τον Αλόνσο,ο οποίος διεκδικούσε το πρωτάθλημα.Τελείωσε την σεζόν με παρουσια στο βάθρο,στο Ίντερλαγκος,μπροστά στους συμπατριώτες του.

2013

Ο Μάσα μετέφερε την καλή εικόνα του  τελειωματος του 2012 και στις αρχές του 2013.Στην πρεμιέρα του πρωταθλήματος,ήταν η ταχύτερη Ferrari,αλλά ένα στρατηγικό λάθος τον περιορισε στην τέταρτη θέση.Συνέχισε με μια πέμπτη και μια έκτη θέση σε Μαλαισία και Κίνα αντίστοιχα.Στο Μπαχρέιν στάθηκε άτυχος,αφού βίωσε 2 κλαταρισματα κατά την διάρκεια του αγώνα.Στην Ισπανία,ο Μάσα κατέλαβε την τριτη θέση.Αυτό έμελε να είναι το τελευταίο του βάθρο ως οδηγός της Ferrari.Στο Μονακό,ο Μάσα συγκρούστηκε σφοδρά 2 φορές με τις μπαριερες,στην Saint Devote.Μετά από έλεγχο της,η Ferrari εντόπισε πρόβλημα με την ανάρτηση στο μονοθέσιο του Μάσα.Στον Καναδα,ο Μάσα είχε επαφές με τις μπαριερες στις δοκιμές,ενώ στην Αγγλία,παρά την καταπληκτική εκκίνηση που έκανε,κερδίζοντας 6 θέσεις σε 5 στροφές,ο Μάσα στάθηκε άτυχος,αφού βίωσε άλλο ένα κλαταρισμα,την ώρα που ήταν 5ος.Παρά το γεγονός πως βρέθηκε τελευταίος,τερμάτισε στην 6η θέση.Μετα απο κάποια μέτρια αποτελέσματα σε Ουγγαρία,Βέλγιο,η δράση μεταφέρθηκε στην έδρα της Ferrari,την Μονζα.Ο Μάσα ξεκίνησε και τερμάτισε στην τέταρτη θέση.Λίγες μέρες μετά τον αγώνα,ο ίδιος ο Μάσα στο Twitter,ανακοίνωσε την αποχώρηση του από την Ferrari.Αντικαταστάτης του ο Κίμι Ράικονεν.Στις 11 Νοεμβρίου, η Williams και ο Μάσα ανακοίνωσαν την έναρξη της συνεργασίας τους.Ο τελευταίος αγώνας του Μάσα με τα χρώματα της Ferrari έγινε μπροστά στους συμπατριώτες του.Στα 8 χρόνια του με την Ferrari,o Μάσα ξεκίνησε σε 139 αγώνες με την Scuderia,κατακτώντας 11 νίκες,15 pole position,36 βάθρα και κανοντας 14 φορές τον ταχύτερο γύρο του αγώνα.

2014

Η νέα σεζόν είδε τις πιο ριζοσπαστικές αλλαγές στους κανονισμούς των τελευταίων χρόνων.Η Φόρμουλα Ένα μπήκε στην υβριδική εποχή.Οι 2,4 V8 κινητήρες αντικαταστάθηκαν από τους 1,6 V6 turbo κινητήρες.Σε αυτή την νέα εποχή,ο κινητήρας αποτελεί το πιο σημαντικό,αλλά συνάμα και σύνθετο τμήμα του μονοθεσιου.Η Γουιλλιαμς,η οποία είχε τερματίσει στην 9η θέση το 2013,απόφασισε να μεταβεί σε κινητήρες Mercedes,από τους κινητήρες Renault που είχε τα προηγούμενα χρόνια.Ήδη από τα πρώτα χειμερινά τεστ,η Γουιλλιαμς φαινόταν ιδιαίτερα δυνατή.Οι πρώτοι αγώνες του Μάσα με την Γουιλλιαμς χαρακτηρίστηκαν από ιδιαίτερες ατυχίες.Στην Αυστραλία,ο Καμουι Κομπαγιασι έπεσε πάνω του έχοντας χαλασμένα φρένα.Στην Μαλαισία,η Γουιλλιαμς ζήτησε από τον Μάσα να αφήσει τον teammate του,τον Μποτας να περάσει.Ο Μάσα όμως,δεν υπάκουσε στην εντολή,και έμεινε μπροστά από τον Μποτας.Στην Κίνα,ο Μάσα έκανε μια δυνατή εκκίνηση,όμως ένα καταστροφικό πιτ στοπ από την Γουιλλιαμς κατέστρεψε τον αγώνα του.Στο Μπαχρέιν,ο Μάσα έκανε μια φανταστική εκκίνηση,αφού μέσα σε 400 μέτρα πήγε από την 7η στην 3η θέση.Η φθορά των ελαστικών ήταν μεγαλύτερη από το αναμενόμενο,και τα 2 μονοθέσια της Γουιλλιαμς έκαναν ένα παραπάνω πιτ στοπ,με τον Μάσα να τερματίζει στην έβδομη θέση.Μετά από 2 μέτριους αγώνες σε Ισπανία και Μονακό,η Γουιλλιαμς έδειξε ιδιαίτερα γρήγορη στον Καναδά.Ο Μάσα ξεκίνησε στην πέμπτη θέση.Στο πρώτο πιτ στοπ η Γουιλλιαμς καθυστέρησε,κοστιζοντας πολύτιμο χρόνο στον Μάσα.Ο Μάσα προσπάθησε να ακουληθησει μια στρατηγική ενός πιτ στοπ,όμως δεν πετυχε.Με τις 2 Mercedes να αντιμετωπίζουν πρόβλημα με την μονάδα ισχύος,η υπόθεση νίκη ήταν ανοικτή.Οι Ροσμπεργκ,Περεζ,Ρικκιαρντο,Φέτελ,αποτελουσαν τους πρώτους,με την διαφορά του πρώτου με τον τέταρτο να είναι 2 δευτερόλεπτα.Το τελευταίο πιτ του Μάσα τον έβγαλε πίσω από τους Χουλκενμπεργκ,Μποτας,κάτι που του στέρησε χρονο.Στον τελευταίο γύρο,και ενώ επιχείρησε προσπέρασμα,συγκρούστηκε σφοδρά με τον Σερτζιο Περεζ.Ο Περεζ άλλαξε γραμμη απότομα προς τα αριστερα,την ώρα που ο Μάσα έκανε κίνηση για προσπέρασμα.Οι κριτές έδωσαν ποινή 5 θέσεων στον Περεζ για αυτή του την κίνηση.Μετά από 11 χρονια,η δράση επέστρεψε στην Αυστρία.Η Γουιλλιαμς εμφανίστηκε πολύ δυνατή.Στις δοκιμές,ο Μάσα κατάφερε να πάρει την πρώτη του pole position μετά από 6 χρόνια,και την Βραζιλία του 2008.Στον αγωνα,τερμάτισε στην τέταρτη θέση.Οι 2 επόμενοι αγώνες του Μάσα καταστράφηκαν από ατυχή περιστατικά.Στην Αγγλία,φρέναρε απότομα για να αποφύγει την κατεστραμενη Φερραρι του Κίμι Ράικονεν,ενώ στην Γερμανία,ο Δανός Κεβιν Μαγκνουσεν τον ανετρεψε στην πρώτη στροφή.Στην Μονζα,ο Μάσα κατέκτησε το πρώτο του βαθρο με την Γουιλλιαμς,μπροστά στους Τιφοζι,οι οποίοι τον αποθέωσαν.Το δεύτερο μισό βρήκε τον Μάσα πιο δυνατό,και τυχερό,και κατάφερε να ανέβει δύο φορές ακόμη στο βάθρο,στην πατρίδα του την Βραζιλία, και το Άμπου Ντάμπι.

2015

Έχοντας τελειώσει το 2014 ως δεύτερη δύναμη,πίσω από την Μερσεντες,το 2015 η Γουιλλιαμς ειχε να αντιμετωπίσει την Φερραρι,η οποία επανεκαμψε μετά από ένα δύσκολο 2014.Η χρονιά ξεκίνησε δυνατά για τον Μάσα,με μια τεταρτη,μια έκτη,μια πέμπτη θέση σε Αυστραλία,Μαλαισία,Κίνα αντίστοιχα.Στο Μπαχρέιν,αντιμετώπισε τεχνικο πρόβλημα στον γύρο προθέρμανσης,κάτι που περιορισε τον αγώνα του.Μετά από κάποια μέτρια αποτελέσματα σε Ισπανία και Μονακό,στον Καναδά ο Μάσα αντιμετώπισε προβλημα στις δοκιμές,περιορίζοντας τον στην 16η θέση.Στον αγώνα κατάφερε να ανέβει έως την έκτη θέση.Στην Αυστρία πήρε το πρώτο βάθρο της χρονιάς,ενώ στην Αγγλία,οδηγούσε τον αγώνα για 20 γύρους.Τελικά τερμάτισε στην τέταρτη θέση.Στην Ουγγαρία,στον πρώτο αγώνα μετά τον θάνατο του Ζουλς Μπιανκι,ο Μάσα τερματισε εκτός βαθμών.Μετά από μια έκτη θέση στο Σπα,ο Μάσα πήρε το δευτερο και τελευταίο βάθρο της χρονιάς στην Μονζα. Στους 2 επόμενους αγώνες τερμάτισε εκτός βαθμών,λόγω συγκρούσεων,ενώ στην Ρωσία,παρά τις καταστροφικές δοκιμές,τερμάτισε στην τέταρτη θέση.Η χρονιά τελείωσε με κάποια μέτρια αποτελέσματα,ενώ στον αγώνα της πατρίδας του αποκλείστηκε από τα αποτελέσματα,επειδή η πίεση στο πίσω αριστερά ελαστικο ήταν υψηλότερη από το όριο.

2016

Η Γουιλλιαμς,στην αρχή της χρονιάς,αντιμετώπισε ανταγωνισμό από τις Φορς Ίντια, Τόρο Ρόσο,και την νεοφερμενη Χαας.Ο Μάσα ξεκίνησε δυνατά,με μια πεμπτη θέση στην Αυστραλία.Στο Μπαχρέιν,παρά την πολύ καλή εκκίνηση,τερμάτισε στην όγδοη θέση.Στην Κινα,έκανε έναν πολύ δυνατό αγώνα,τερματίζοντας στην έκτη θέση,κρατώντας μαλιστα πίσω του την Μερσεντες του Λιούις Χάμιλτον.Στους επόμενους 3 αγώνες συνέχισε να τερματίζει στην βαθμολογουμενη δεκάδα,ενώ στον Καναδά στάθηκε άτυχος, αφού εγκατέλειψε λόγω υπερθέρμανσης στον κινητήρα,την ώρα που ο teammate του τερμάτισε στο βάθρο.Στον πρώτο αγώνα στο Αζερμπαϊτζάν ο Μάσα αντιμετώπισε δυσκολίες με τα ελαστικά και έτσι τερμάτισε στην δέκατη θέση.
Την 1η Σεπτεμβρίου του 2016 ο Μάσα σε συνέντευξη τύπου που διεξηγαγε ο ίδιος, ανακοίνωσε πως μόλις λήξει και το φετινό πρωτάθλημα ,θα αποχωρήσει οριστικά  απ' τη Φόρμουλα 1. Ο λόγος για τον οποίο ο Μάσα αποφάσισε να κάνει τη συγκεκριμένη ανακοίνωση στη Μόντσα της Ιταλίας είναι πως δεκα χρόνια νωρίτερα σ' εκείνη την πίστα είχε κάνει ακριβώς το ίδιο κι ο μέντοράς του Μίχαελ Σουμάχερ.
Στο Γκραν Πρι Βραζιλίας το οποίο διεξήχθη υπό βροχή, ο Μάσα στον 49ο γύρο είχε ένα ατύχημα στην στροφη 15, με αποτέλεσμα να εγκαταλείψει,χωρίς ευτυχώς ο ίδιος να υποστεί έστω και τον ελάχιστο τραυματισμό. Μόλις βγήκε απ' το μονοθέσιό του κι κατευθύνθηκε προς τα πιτς έχοντας στην πλάτη του τη σημαία της Βραζιλίας,
ο κόσμος καθως και οι μηχανικοι της Mercedes και της Ferrari άρχισαν να τον χειροκροτουν και να τον αποθεώνουν. Τελευτάιοι τον έσφιξαν στην αγκαλιά τους
η σύζυγός του κι ο επτάχρονος γιος του Φελιπίνιο.
Στις 19 Δεκεμβρίου 2016, ο Μάσα υπέγραψε το συμβόλαιο της παραμονής του
στη Williams και για το 2017 επειδή η επικεφαλής
της ομάδας Κλερ Γουίλιαμς ανακοίνωσε πως θα επέτρεπαν στο Φινλανδό οδηγό της ομάδας Βαλτέρι Μπότας να φύγει και να πάει στη Mercedes για να καλύψει το κενό το οποίο άφησε ο Νίκο Ρόσμπεργκ ο οποίος αποφάσισε ν' αποσυρθεί.

2017

Η χρονια ξεκινησε καλα για τον Μασα,με δυο δυνατους αγωνες σε Αυστραλια & Μπαχρειν.Η συνεχεια της σεζον του δεν ηταν η ιδανικη,αφου πολλα ατυχη περιστατικα του στέρησαν σημαντικους βαθμους.Στον Καναδα,τεθηκε εκτος αγωνα απο τον 1ο γυρο,αφου ο Κάρλος Σάινθ Jr επεσε πανω του.Στο Μπακου,ο Μασα εκανε εκπληκτικο αγωνα.Παρα το γεγονος πως ξεκιναγε 9ος,καταφερε κι ανεβηκε εως την 3η θεση.Ενα προβλημα ομως στο πισω αμορτισερ (rear damber) τον αναγκασε να εγκαταλειψει.Οπως εξελίχθηκε ο αγωνας,ο Μασα θα βρισκοταν στην καλυτερη θεση για να κερδισει τον αγωνα.
Στο Ουγγρικο γκραντ πρι,κατα την διαρκεια των ελευθερων δοκιμαστικων,ο Μασα αισθανθηκε ζαλαδες κι ναυτια μεσα στο μονοθεσιο.Λογω της ασθενειας του αναγκαστηκε να μην τρεξει στον αγωνα.Ο Μασα υπεφερε απο ίλιγγο,τον οποιο ξεπερασε επιτυχως κι ετσι επεστρεψε σε αγωνιστικη δραση για το Βελγικο γκραντ πρι.Ο Μασα συνεχισε να σκοραρει βαθμους στους περισσοτερους αγωνες,βοηθωντας την ομαδα του στην οριακη μαχη που εδινε για την 5η θεση.
Το Σάββατο 4 Νοεμβρίου, ο Μάσα ανακοίνωσε στα μέσα κοινωνικής δικτύωσης,πως μετά το τέλος του Πρωταθλήματος θα αποσυρθεί οριστικά απ' τη Φόρμουλα 1.Παρα το γεγονός πως ο Βραζιλιάνος ειχε εκφράσει την επιθυμία να συνεχίσει να τρέχει στην Φορμουλα 1,η Williams Martini Racing αναζήτησε αλλες ενναλακτικές κι ο Μασα αποφασισε να αποσυρθεί για δεύτερη κι οριστικη φορά.
Ο Μάσα στο Γκραν Πρι της Βραζιλίας στις 12 Νοεμβρίου τερμάτισε στην 7η θέση,καταφερνοντας να αντεξει την ασφυκτικη πιεση του Φερνάντο Αλόνσο.Μετα το τελος του αγωνα,ανεβηκε στο βαθρο των νικητων,οπου γνωρισε την αποθεωση απο τους συμπατριωτες του.Στον τελευταιο αγωνα της καριερας του,ο Μασα τερματισε στην 10η θεση.